Den 23-årige angriber eller offensive midtbanespiller ankom til Danmark tirsdag og trænede med elitetruppen på Landlyst tirsdag aften. Der blev hele onsdagen arbejdet på højtryp for at få spilletilladelsen, således at Portia Modise snarest kan stille op for Fortuna. Cheftræner Odd Einar Fossum vurderer Portia Modise som en teknisk dygtig spiller med et godt overblik. Hun skal lige have lidt tid til at finde sine ben og falde ind i holdets spillestil, inden Fossum vil sende Portia Modise på banen. Portia Modise har hidtil spillet for Soweto Ladies i Johannesburg i Sydafrika. Som anfører for landsholdet med tilnavnet Banyana Banyana blev hun i efteråret ved de afrikanske mesterskaber kåret som turneringens mest værdifulde spiller. Sydafrika er nr. tre på kvindedesiden i Afrika efter Nigeria og Ghana. ––––––––––––––––––––––––––––––––––––––––

Opsummering:
Kaptajnen for Sydafrikas kvindelandshold i fodbold, Portia Modise er klar til at stille op for Fortuna Hjørrings fodboldkvinder.